Jelaskan Sejarah dari Sekolah Jenis Kebangsaan (C) Jabor Kemaman dalam bahasa melayu

Nama “Sekolah Rendah Jenis Kebangsaan (China) Jabor “ 雅姆新村学校 ” adalah diilhamkan oleh pengasas sekolah Encik Phua Ah Kee berdasarkan kedudukan sekolah di Kampung Cina Jabor pada tahun 1951 sebelum merdeka.

Sekolah ini telah ditubuhkan pada tahun 1951 di atas sebidang tanah seluas 1 ekar yang telah dipinjamkan oleh Encik Phua Ah Kee, tuan punya ladang. Bangunan sekolah pertama yang berharga $9000.00 telah dibina dengan bantuan kerajaan, Malaysia Chinese Association (MCA) dan derma daripada penduduk setempat. Sekolah ini hanya mempunyai lebih kurang 30 orang murid.

Pada tahun 1961, sekolah ini mendapat bantuan penuh dari kerajaan dan operasi sekolah mula berjalan lancar. Pada tahun 1964, sekolah ini mendapat peruntukkan kerajaan sebanyak $7000.00 untuk membina pagar, mendirikan tandas berpam, membeli pam air dan memasang paip air.

Pada tahun 1965, murid di sekolah ini adalah melebihi 100 orang, kerajaan sekali lagi menyalurkan bantuan sebanyak $7000.00 untuk membina 2 bilik darjah. Jumlah bilik darjah yang ada pada tahun 1965 adalah 6 bilik darjah.

Pihak sekolah telah menubuhkan Persatuan Ibu Bapa dan Guru pada tahun 1973. Pada tahun 70-an, Encik Phua Xian Kee telah menjual ladang beliau dan tapak sekolah kepada Ladang Guthrie Holding Berhad. Ekoran daripada itu, ramai penduduk telah berpindah ke Kuantan dan menyebabkan bilangan murid di sekolah ini turun secara mendadak.